钦定古今图书集成/理学汇编/学行典/第151卷 > 原宪
## 钦定古今图书集成/理学汇编/学行典/第151卷 > 原宪

按《家语》七十二弟子解：“原宪，宋人，字子思，少孔子三
十六岁，清静守节，贫而乐道。孔子为鲁司寇，原宪尝
为孔子宰。孔子卒后，原宪退隐于卫。”

按《史记仲尼弟子列传》：“原宪，字子思。子思问耻，孔子
曰：‘国有道谷；国无道谷，耻也’。子思曰：‘克伐怨欲不行
焉，可以为仁乎’？孔子曰：‘可以为难矣。仁则吾弗知也’。
孔子卒，原宪亡在草泽中。子贡相卫，而结驷连骑，排
藜藿入穷阎，过谢原宪，宪摄敝衣冠见子贡。子贡耻
之，曰：‘夫子岂病乎’？原宪曰：‘吾闻之，无财者谓之贫；学
道而不能行，谓之病。若宪贫也，非病也’。”子贡惭，不怿
而去，终身耻其言之过也。

《游侠列传序》：“原宪，闾巷人也。读书怀独行君子之德，
义不苟合，当世亦笑之。故原宪终身空室蓬户，褐衣
疏食，不厌死而已。四百馀年，而弟子志之不倦。”
按《韩诗外传》：“原宪居鲁，环堵之室，茨以蒿莱，蓬户瓮
牖，桷桑而无枢，上漏下湿，匡坐而弦歌。子贡乘肥马，
衣轻裘，中绀而表素，轩不容巷，而往见之。原宪楮冠
藜杖”，而应门，正冠则缨绝，振襟则肘见，纳履则踵决。
子贡曰：“嘻！先生何病也？”原宪仰而应之曰：“‘宪闻之，无
财之谓贫，学而不能行之谓病’。宪贫也，非病也。若夫
希世而行，比周而友，学以为人，教以为己，仁义之匿，
车马之饰，衣裘之丽，宪不忍为之也。”子贡逡巡，面有

也。故养身者忘家，养志者忘身。身且不爱，孰能沗之？
《诗》曰：“我心匪石，不可转也；我心匪席，不可卷也。”
按《阙里志》：原宪，唐赠原伯，宋封任城侯。